**Pressemelding:**

**Salget holder seg, men nedgang i igangsettingen**

Publisert: 21.10.2019

Salget i 2019 holder seg ganske likt med 2018, sier Per Jæger, administrerende direktør i Boligprodusentenes Forening. For perioden januar til september er det solgt 1 % færre boliger enn i samme periode i 2018.

Igangsettingen viser nedgang. For perioden januar til september er det igangsatt 13 % færre boliger enn i samme periode i 2018. Igangsettingen i 3. kvartal var 18 % lavere enn i 3. kvartal 2018.

De siste 12 månedene er det solgt 27 115 boliger, og igangsatt 27 144 boliger.

Det er spesielt svak igangsetting av leiligheter som gjør utslag med en nedgang på 20 % så langt i år, mens eneboliger og småhus er ned 5 % og 3 %.

Trenden fortsetter med nedgang i salget av eneboliger. Det selges og igangsettes nå om lag 25 % færre eneboliger enn det som var normalt for få siden.

Igangsettingen siste 12 måneder viser at Oslo ligger 31 % under beregnet boligbehov, mens Buskerud ligger 15 % under. Igangsettingen er i balanse for Akershus, Hordaland og Trøndelag, mens Rogaland ligger 31 % over beregnet behov.

Fritidsboligmarkedet holder seg ganske stabilt. Hittil i år (januar til og med september) er salget ned 5 % og igangsettingen 6 % opp sammenlignet med samme periode i 2018.

Moderat salg og svak igangsetting viser et avdempet boligmarked. Finanstilsynets forslag om innstramming av boliglånsforskriften vil svekke tilførselen av nye boliger og bør ikke gjennomføres, sier Per Jæger.

For ytterligere informasjon kontakt:

Boligprodusentenes Forening

v / Adm. direktør Per Jæger

Mob +47 909 89 509

per.jaeger@boligprodusentene.no